গত মাসে ইজিপ্টের সিনাই উপদ্বীপের উপর ভেঙে পড়ে রাশিয়ান এয়ারবাস এ৩২১। মারা গিয়েছেন ২২৪ জন। ঘটনার পিছনে আইএস-এর হাত যে রয়েছে, সেই নিয়ে জল্পনা চলছিলই। মঙ্গলবারই রাশিয়া জানায়, ওই প্লেনটি যে বোমার আঘাতেই ভেঙে পড়েছিল, সেই বিষয়ে তারা নিশ্চিত।
বুধবার সেই অনুসন্ধানের অগ্নিতে ঘৃতাহুতি দিল আইএস। প্রকাশ করল সেই বোমার ছবি আইএস স্টেট অফিসিয়াল ম্যাগাজিনে। বিকৃত নির্মমতার আর এক নিদর্শন। সেই ২২৪জন মৃতের কাছের মানুষের আর একবার আঘাত দেওয়া। শোয়েপ্পেস ব্র্যান্ডের সফ্ট ড্রিংকের একটি খালি ক্যান থেকে বানানো হয় এই অভিনব খুদে বোমা। ইমপ্রোভাইজেশন অনবদ্য। শুধু মানুষ মারার বদলে মানুষের উপকারের জন্য এই ট্যালেন্ট প্রয়োগ করলে মানবসভ্যতা বেঁচে যেত।